Карта OB-асацыяцыі Скарпіёна — Цэнтаўра
**OB-асацыяцыя Скарпіёна — Цэнтаўра (Sco-Cen, Sco OB2)** з'яўляецца найбліжэйшай да Сонца OB-асацыяцыяй. Гэта зорная асацыяцыя складаецца з трох падгруп: Верхняй Скарпіёна (*Upper Scorpius, US*) Верхняй Цэнтаўра — Ваўка (*Upper Centaurus-Lupus, UCL*) і Ніжняй Цэнтаўра — Паўднёвага Крыжа (*Lower Centaurus-Crux, LCC*) Сярэднія адлегласці да зорак у гэтых групах знаходзяцца ў дыяпазоне ад 380 да 470 светлавых гадоў.

Зоркі ў розных падгрупах маюць трохі розны ўзрост: да 11 мільёнаў гадоў у Верхняй Скарпіёна і да, прыкладна, 15 мільёнаў гадоў у Верхняй Цэнтаўра-Ваўка і Ніжняй Цэнтаўра — Паўднёвага Крыжа. Шматлікія з яркіх зорак у сузор'ях Скарпіёна, Ваўка, Цэнтаўра, і Паўднёвага Крыжа з'яўляюцца членамі асацыяцыі, у тым ліку Антарэс (самы масіўны член Верхняй Скарпіёна), і большасць зорак Паўднёвага Крыжа. У кожную з трох падгруп уваходзяць сотні зорак з масамі ад 15 сонечных мас (Антарэс) да ўзроўню ніжэй мяжы вадароднага нуклеасінтэзу (гэта значыць карычневыя карлікі). Сярэдняя колькасць зорак у кожнай з трох падгруп, верагодна, парадку 1000—2000

Вобласць вакол OB-асацыяцыі Скарпіёна-Цэнтаўра
OB-асацыяцыя Скарпіёна — Цэнтаўра сваім паходжаннем абавязана працэсам зоркаўтварэння, якія адбываліся ў комплексах малекулярных аблокаў за апошнія 20 млн гадоў. Комплекс падобных малекулярных аблокаў знаходзіцца ў непасрэднай блізкасці ад OB-асацыяцыі і складаецца з малекулярнага воблака Ро Змеяносца, цёмнай туманнасці Трубка, малекулярнага воблака Барнард 68, Вугальнага Мяшка, а таксама цёмных туманнасцей у сузор'ях Хамелеона, Ваўка, Паўднёвай Кароны, (усё на адлегласцях ~ 120—200 парсек) і некалькіх асацыяцый маладых зорак на перыферыі, у тым ліку, асацыяцыі Эпсілон Хамелеона (узрост ~ 3-5 млн гадоў), асацыяцыі Эты Хамелеона (узрост ~ 7 млн гадоў), асацыяцыі TW Гідры (узрост ~ 8 млн гадоў), рухомай групы зорак Бэты Жывапісца (узрост ~ 12 млн гадоў) і, магчыма, рассеянага зорнага скопішча IC 2602 (узрост ~ 30-50 млн гадоў).

Яркія блакітныя зоркі асацыяцыі выразна бачныя ў сузор'ях Скарпіёна і Цэнтаўра
Зоркі-члены OB-асацыяцыі Скарпіёна — Цэнтаўра маюць падобны ўласны рух — прыкладна 0,02-0,04 вуглавых секунд у год, што сведчыць пра тое, што зоркі маюць амаль паралельныя вектары хуткасці, рухаючыся з хуткасцю каля 20 км/с перпендыкулярна да прамяня зроку зямнога назіральніка. Роскід хуткасцей у падгрупах парадку 1-2 км/с. Некалькі звышновых выбухнулі ў асацыяцыі на працягу апошніх 15 мільёнаў гадоў, у выніку чаго ўтварылася вобласць расшыральнага газу вакол групы, у тым ліку Пузыр I, які прылягае да Мясцовага пузыра. Каб растлумачыць прысутнасць радыеактыўнага 60Fe у зямной кары на дне акіяна, была высунута гіпотэза пра тое, што ў наваколлях Сонца, прыкладна 3 мільёны гадоў назад, адбыўся выбух звышновай, магчыма члена асацыяцыі.

Зноскі
------

1. ↑  P. T. de Zeeuw, R. Hoogerwerf, J.H.J. de Bruijne, A.G.A. Brown, A. Blaauw (1999). "A HIPPARCOS Census of the Nearby OB Associations". *Astronomical Journal* **117**: 354–399. doi:10.1086/300682. .  (англ.)
2. ↑  Mark J. Pecaut, Eric E. Mamajek, & Eric J. Bubar (Люты 2012). "A Revised Age for Upper Scorpius and the Star Formation History among the F-type Members of the Scorpius-Centaurus OB Association". *Astrophysical Journal* **746** (2): 154. .
3. 1 2  Preibisch, T. Mamajek, E. (2009). "The Nearest OB Association: Scorpius-Centaurus (Sco OB2)". *Handbook of Star-Forming Regions* **2**: 0. Bibcode: 2008hsf2.book..235P.
4. ↑  Preibisch, T. et al. (2002). "Exploring the Full Stellar Population of the Upper Scorpius OB Association". *Astronomical Journal* **124** (1): 404–416. doi:10.1086/341174. Bibcode: 2002AJ....124..404P. .
5. ↑  Mamajek, E.E. Meyer, M.R. & Liebert, J. (2002). "Post-T Tauri Stars in the Nearest OB Association". *Astronomical Journal* **124** (3): 1670–1694. doi:10.1086/341952. Bibcode: 2002AJ....124.1670M.
6. ↑  Madsen, S. et al. (2002). "Astrometric radial velocities. III. Hipparcos measurements of nearby star clusters and associations". *Astronomy & Astrophysics* **381** (2): 446–463. doi:10.1051/0004-6361:20011458. Bibcode: 2002A&A...381..446M.
7. ↑  de Geus, E.J. (1992). "Interaction of Stars and Interstellar Matter in Scorpio Centaurus". *Astronomy & Astrophysics* **262**: 258–270. Bibcode: 1992A&A...262..258D. .
8. ↑  Fields, B.D. Hochmuth, K.A. & Ellis, J. (2005). "Deep-Ocean Crusts as Telescopes: Using Live Radioisotopes to Probe Supernova Nucleosynthesis". *Astrophys. J.* **621** (2): 902–907. doi:10.1086/427797. Bibcode: 2005ApJ...621..902F.